Sørum prestegård

Sørum prestegård eller Huseby gård (gnr./bnr. 232/1 i Lillestrøm kommune) ligger på nordsiden av fylkesvei 171 litt øst for Sørum skole. Det blir noen få hundre meter fra Sørum kirke.

Prestegården ser ut til å ha en lang historie. Det skal dreie seg om tidligere krongods som er utlagt til prestegård, muligens omtrent på den tiden da kirken ble oppført.

En prestegårdsbygning fra 1760-årene ble avløst av dagens bygning i 1838, og denne bygningen ble omfattende restaurert i 1994.Opplysningsvesenets fond

I 2012, etter at den tidligere sognepresten flyttet ut fra prestegården, ble det tatt til orde for at neste prest skulle tilbys en mer tidsriktig bolig, mens den eksisterende prestegården skulle gjøres om til kultur- og aktivitetssenter. Opplysningsvesenets fond besluttet imidlertid å beholde prestegården som prestebolig og å pusse den opp i 2013 innen ny prest i fast stilling tiltrådte.Opplysningsvesenets fond til Sørum kommune , 14. mars 2013, som svar på kommunens henvendelseMenighetsbladet for Sørum, Blaker og Frogner  nr. 1/2013, s. 5

En viss kulturvirksomhet ser likevel ut til å være knyttet til prestegårdslåven.

 Referanser 

 Eksterne lenker 

 Opplysningsvesenets fond  om prestegården
 Blaker og Sørum historielag  om prestegården

Kategori:Prestegårder i Norge
Kategori:Gårder i Lillestrøm